**Ataskaita parengta ir pateikta vadovaujantis Lietuvos Respublikos Vietos savivaldos įstatymo 34 straipsnio 1 dalimi 6 punktu.**

**Baltijos seniūnaitės Raimondos Kivilienės**

**praėjusių 2020 metų veiklos ataskaitą ir trumpai pagrindinės veiklos kryptis 2021 metams.**
Ataskaita už praėjusius metus:

* 2020 metų pradžioje vyko mokymai „Seniūnaitis ir jo vieta vietos savivaldybėje“. Išklausyti mokymai ir įteiktas pažymėjimas.
* Vasario mėnesį vyko DANĖS-PAJŪRIO išplėstinė seniūnaičių sueiga. Išrinkta seniūnaičių sueigos valdyba, aptarti bendruomenių veiklos klausimai.
* Su INSB „Smeltės“ bendruomenės pirmininku dalyvavome fokusuotose grupinėse diskusijose (FGD).
* 2020 metų sausio mėnesį pažintis su policijos pareigūnais. Aptarta esama situacija bendruomenėje, bendradarbiaujant, užtikrinant saugią aplinką.
* 2020 m. liepos mėn. dalyvavau Danės- Pajūrio išplėstinėse seniūnaičių sueigose dėl Klaipėdos miesto nevyriausybinių organizacijų ir vietinių bendruomenių parengtų bendruomeninės veiklos projektų vertinimo. Išplėstinės seniūnaičių sueigos metu paskyrė vertinti 2 projektus, įvertinimas užfiksuotas išplėstinės seniūnaičių sueigos protokole.
* Kreiptasi dėl Irklų gatvėje esančio socialinio būsto pritaikymo negalią turintiems gyventojams. Namas neturėjo šaligatvio iki artimiausios autobuso stotelės ar prekybos centro, nebuvo perėjos. Valdininkų sureaguota, padaryta autobusų stotelė į vieną pusę. Gautas atsakymas, kad neužtenka lėšų įrengti šaligatviui, todėl šis darbas nukeltas į 2021 metus.
* Gegužės mėnesį kreiptasi dėl Kurėnų gatvėje esančios sankryžos, prašyta įrengti šviesoforą. Spalį, pakartotinai kreiptasi dėl greičio ribojimo ženklo.
* INSB „Smeltėje“ bendruomenėje yra organizuojamos talkos, tvarkoma apleistas ir savivaldybės neprižiūrimas teritorijas, Smeltalės upelio pakrantes. Vasarą bendruomenės lėšomis ir pajėgomis pjaunama nepjaunami žalieji plotai.
* Su bendruomene atsodinti žalieji plotai, viso apie 80 pušų ir apie 100 beržų. Bendruomenės jėgomis organizuojame laistymą.

Veikla, susijusi su gyvenamosios vietos problemomis:

* INSB Smeltės bendruomenės gyventojai yra apsupti Uosto įmonių, kurios kelią diskomfortą. Uosto krovos kompanijos dirba triukšmingai. Kreiptasi į NVSC, bendruomenės lėšomis užsakyta privačios laboratorijos triukšmo matavimai, kreiptasi į policijos pareigūnus, rašomi pareiškimai. Bendruomenė priversta savo jėgomis kovoti, nes mano, kad yra pažeidžiamos piliečių teisės į sveiką gyvenimo būdą.
* Geležinkelio keliamas triukšmas ir nepatogumas, kartais uždarant visus išvažiavimus arba įvažiavimus į gyvenvietę.
* Nendrių gatvėje nėra šaligatvių, gatvėje intensyvus judėjimas. Kreiptasi į savivaldybę.
* Nepavyksta atrasti kompromiso su Klaipėdos miesto tvarkymo skyriumi. Miesto žemėlapyje nurodytos šienaujamos erdvės neatitinka realybės.

Tikslai keliami 2021-iesiems metams:

* Tęsti pradėtus darbus, gerinti gyventojų gyvenimą švaria ir saugia aplinka.
* Kurti seniūnijos įvaizdį.
* Spręsti seniūnijos, bendruomenės gyventojų problemas, komunikuoti su jais.
* Bendradarbiauti su Klaipėdos miesto savivaldybe.
* Skatinti gyventojus, kurti naujas bendruomenes.